als_Latn dik_Latn sag_Latn
Mbrojtja e Real Madridit në ndeshjen e djeshme u rikthye të bëje gafa. Ramos dukej qartë që i mungon ritmi i lojës. Benzema dhe Bale vazhdojnë të jenë të zhdukur: akoma nuk kanë shënuar asnjë gol në parasezon…
Keylor: Mundi të bëje fare pak në dy golat e pësuar në pjesën e parë. Për më tepër, bëri dy pritje të mira që erdhën si pasojë e gafave në mbrojtje. Vazhdon të jetë titullari me vazhdimësinë më të madhe dhe mbrëmë dukej në formë të mirë.
Carvajal: U desht të përballet me Neymar gjatë gjithë kohës dhe që nga minuta e parë. Ishte gabimi i tij në largimin e topit që solli golin e dytë për Barcelonën. Mori një karton të verdhë pas një kalimi të Neymar, që në fakt ishte i Varanes. Duket larg formës së tij më të mirë në këtë fillim sezoni.
Ramos: Ishte ndeshja e parë në këtë verë për mbrojtësin dhe kjo dukej qartë. Shumë larg ritmit të ndeshjeve për të ndalur MSN. Si kapiten nuk dëshiroi përsëritjen e një rezultati 4-1 si ai ndaj Cityt por nuk përmirësoi ndonjë aspekt defenziv të Real Madridit në këtë parasezon.
Marcelo: Kishte rastin e madh për të shënuar në pjesën e dytë, në një lojë ku tejkaloi Piquen por goditja nuk ishte më e mira. Përveç kësaj, ndeshja e tij, ashtu si ndaj Cityt, nuk bind aspak.
Casemiro: Më i çekuilibruar se zakonisht dhe kalohej shumë lehtë nga sulmuesit e Barcelonës duke lënë shumë hapsira prapa. Ishte edhe faj i tij në shkaktimin e goditjes së dënimit që solli edhe golin e Pique. Ndeshja e tij më e keqe në këtë parasezon.
Modric: Dukej i lodhur fizikisht në pjesën e parë dhe Zidane preferoi t’a largoje në pjesën e dytë dhe në vend të tij të vendosë Iscon. Kroati arriti të diktoje tempon e lojës, por në disa raste tentoi të bënte diçka më tepër dhe më individuale.
Kovacic: Lojtari më i mirë i ndeshjes. Një kalim fantastik për të shënuar golin e 2-1, pas driblimit të shpejtë ndaj Pique, që ra në tokë duke tentuar t’a ndalonte Kroatin. Firma e tij si pasaardhës i Luka Modric në Real Madrid është çdo ditë e më e qartë, edhe pse duhet të ketë durim.
Asensio: Çdo herë që Zidane i jep shansin, talenti Spanjoll ia shpërblen në mënyrën më të mirë të mundëshme. Edhe pse jo në ndeshjet e tij më të mira, ai shpërtheu dhe bëri golin e barazimit. Kërkon më tepër minuta dhe këto i fion në fushë, kështu që trajneri duhet t’a shohë se si do e përshtatë brenda ekipit.
Bale: Vazhdon të jetë i ‘zhdukur’ në këtë parasezon. Përveç një rasti të pastër që pati, në minutën e 65′, bëri një ndeshje tmerrësisht të keqe dhe nuk mundi të bëje asgjë më tepër përveç disa pasimeve të gjata të sakta dhe një goditje që u ndal nga Cillesen. Vera e tij është shqetësuese sepse në mungesë të Cristianos, duhet të jetë ai që të bëje figurën autoritative të BBC.
Benzema: Goditja e tij e parë drejt portës erdhi në minutën e 19 por Francezi kishte shumë më mirë të lirë Asension në krahë. 3 ndeshje në këtë verë dhe asnjë gol i shënuar. Ecuria e tij vetëm sa shkon drejt negatives.
Nacho: Doli në fushë në pjesën e dytë dhe luajti si qendërmbrojtës në vendin e Sergio Ramos. Në përgjithësi bëri një ndeshje të mirë dhe ndaloi një gol të sigurtë në minutën e 58′.
Vallejo: Filloi të kuptoje se çfarë do të thotë të mbrohesh në një El Clasico dhe dukej i trembur. U desht të përballej disa herë me disa raste të rrezikshme që vinin njëri pas tjetrit.
Vazquez: Edhe pse luajti një pjesë të kompletuar, ishte prej atyre që ndikoi më së paku në ndeshje. Kërkoi një penallti nga Pique por nuk e mori.
Isco: Cillesen i mohoi një gol të stilit të tij me një pritje spektakolare. Arriti të bëje sadopak diferencën në mbajtjen e topit dhe tregoi klasin që posedon.
Theo: U fut vetëm 13 minuta përpara fundit të ndeshjes dhe loja e tij e parë me topin ishte një kalim i shpejtë pas shpinës së mbrojtësve kundërshtar. Do të duhet të qëndroje në pritje se kur Zidane do të vendosë për një rotacion në mënyrë që të luaje para Marcelos.
Achraf: Zëvendësoi Carvajal në një El Clasico që tashmë kishte rënë në ritëm, lojë, intenzitet dhe ide.
Marcos Llorente: Fiziku gati perfekt dhe vendosja e shkëlqyer. I mungojnë vetëm pak ndeshje për të kompletuar rikthimin e tij në skuadër dhe për të qenë një alternativë solide për Casemiron.
Ceballos: Ideja ishte që Dani të kishte më tepër minuta por një dëmtim i pësuar në ndeshjen ndaj Cityt e ka mbajtur pak jashtë ndeshjeve. Nuk jep ndonjë shenjë se ka probleme sepse vrapoi mirë dhe pothuajse nuk barazoi rezultatin me një goditje të shkëlqyer nga jashtë zone. Kundër yjeve të MLS, me siguri që do të jetë protagonist.
Oscar: Lojtari i ri i Guti Hernandez vazhdon të përmirësohet pas golasos që i bëri Cityt. I pëlqen Zizous dhe ka dashur t’a shohë përsëri në fushë, por shumë pak gjëra mund të bëhen për 13 minuta në fushë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn